ไลน์ เอาจริง สั่งแบนไอดีและ IMEI เครื่องที่โกงปั๊มเหรียญ เล่นไลน์ไม่ได้ตลอดไป
จากกรณีที่ก่อนหน้านี้ มีสมาชิกพันทิปรายหนึ่ง ออกมาเปิดเผยถึงขั้นตอนทุจริตการโกงซื้อเหรียญของแอพพลิเคชั่นไลน์ในระบบแอนดรอยด์ เพื่อนำไปซื้อสติกเกอร์หรือไอเท็มต่างๆในเกม รวมถึงนำมาใช้ขายสติกเกอร์ไลน์แบบตัดราคา (,ค่ายมือถือแจง เร่งอุดช่องโหว่ หลังชาวเน็ตโพสต์แฉวิธีโกงเหรียญไลน์,),ล่าสุดเรื่องนี้กลายเป็นกระแสในโลกโซเชียลอีกครั้ง เมื่อสมาชิกเว็บไซต์พันทิปรายหนึ่ง ได้ตั้งกระทู้ Line เอาคืน คนขี้โกงปั๊มเหรียญ ด้วยการแบนเลข Imei มีผลทำให้มือถือเครื่องนั้นไม่สามารถใช้ application line ได้อีกต่อไป ระบุว่า บริษัท ไลน์ (Line) เจ้าของแอพพลิเคชั่นส่งข้อความและโทรหากันฟรี ที่ได้รับความนิยมสูงสุดในหมู่คนไทย ได้ตัดสินใจแบนชื่อบัญชีผู้ใช้ และรหัสประจำตัวเครื่องโทรศัพท์มือถือ 16 หลัก หรือ อีมี่ (IMEI) เครื่อง แก่ผู้ที่ก่อเหตุทุจริตโกงซื้อเหรียญไลน์ เป็นผลทำให้ผู้ที่ก่อเหตุไม่สามารถใช้แอพพลิเคชั่นไลน์กับโทรศัพท์หรือสมาร์ทโฟนนั้น ๆ ได้ตลอดชีวิต แม้จะเปลี่ยนบัญชีผู้ใช้ หรือลบข้อมูลด้วยการตั้งค่าโรงงาน (Factory Reset) แล้วก็ตาม ซึ่งจะผลต่อคนที่ซื้อมือถือมือสอง หากซื้อเครื่องที่ถูกแบนอีมี่ ก็จะไม่สามารถใช้แอพฯไลน์ในเครื่องได้,หลังกระทู้นี้ได้เผยแพร่ออกไป ได้มีชาวเน็ตมาแสดงความคิดเห็นในกระทู้ทั้ง 2 ด้าน ส่วนหนึ่งก็เห็นว่าเหมาะสมแล้วที่ลงโทษคนทุจริตเช่นนี้ บางก็มองว่ารุนแรงเกินไป เพราะมีผลกระทบต่อเครื่องจะไม่สามารถใช้แอพฯไลน์ได้ตลอดไป และอาจทำให้เจ้าของเครื่องนำมาขายต่อราคาถูก ทำให้ผู้ซื้อมือสองที่ไม่ทราบข้อมูล ต้องรับเคราะห์ต่อไปไม่สามารถใช้แอพฯไลน์ได้ ฉะนั้นการซื้อเครื่องมือสองต้องมีการตรวจสอบแอพฯไลน์ก่อนทุกครั้ง
ไลน์ แอพพลิเคชั่นส่งข้อความและโทรหากันฟรี ตัดสินใจแบนชื่อบัญชีผู้ใช้และรหัส IMEI เครื่อง แก่ผู้ที่ก่อเหตุทุจริตซื้อโกงเหรียญไลน์
ไลน์,line,แอพพลิเคชั่น,แอพ,โกงเหรียญ,โกง,ทุจริต,แอนดรอยด์,แบน,บัญชีผู้ใช้,IMEI,อีมี่,โกงเหรียญไลน์,เหรียญไลน์,โทรศัพท์,มือถือ,สมาร์ทโฟน,สายตรวจโซเชียล,โซเชียล,พันทิป,ไทยรัฐ,ไทยรัฐออนไลน์,ไทยรัฐทีวี,Thairath,ThairathTV